‫- סדרה מקורית של NETFLIX -‬
‫ראית כיצר רוב הרודנים‬ ‫הידועים לשמצה בהיסטוריה‬
‫השתמשו במדריך הזה‬ ‫כדי למצוא את דרכם אל השלטון,‬
‫ושאם תלמד מהם,‬ ‫גם אתה עשוי להשיג שלטון אבסולוטי.‬
‫טוב להיות קשוח, כי אנשים מכבדים אותך.‬
‫אבל לפי אחד המדדים,‬ ‫אפילו אלופי הרודנות האלה לקו בחסר.‬
‫הבעיה שרודנים נתקלים בה בסופו של דבר‬ ‫היא שהם לא מצליחים להשיג יציבות קבועה.‬
‫אבל מה תגיד אם אומר לך שהמדריך‬ ‫מכיל את המפתח להמשכיות המשטר שלך,‬
‫לא רק עד סוף ימיך, אלא גם אחר כך?‬
‫וניתן לראות את חלום הרודנות הזה בפעולה‬
‫באחת המדינות המבודדות‬ ‫והמדכאות ביותר בעולם.‬
‫- קוריאה הצפונית -‬
‫האב המייסד של קוריאה הצפונית,‬ ‫קים איל־סונג, ובנו, קים ג׳ונג־איל,‬
‫הקימו מערכת של שלטון אבסולוטי‬ ‫שממשיכה להתקיים גם היום,‬
‫והפכו את המדינה לאנדרטה‬ ‫לגדולתה של המשפחה,‬
‫למעצמה גרעינית,‬
‫ולמדינת כלא.‬
‫הם עשו את הדבר החשוב ביותר לרודן:‬
‫לשרוד בשלטון.‬
‫זה הזמן לחשוף את הדרך‬ ‫אל היעד הנחשק והחמקמק ביותר של הרודנות:‬
‫אלמוות.‬
‫- לשלוט לנצח‬ ‫שושלת קים -‬
‫אתה כבר אמור להבין:‬
‫כדי לשרוד כרודן, לא מספיק להקים תנועה.‬
‫אתה צריך להיות התנועה.‬
‫אחד מסימני ההיכר של הרודנות,‬ ‫עוד מימי קדם, הוא ש…‬
‫יש פולחן אישיות סביב הרודן,‬
‫שמציג אותו‬
‫בתור מקור כל החוכמה וכל המידות הטובות.‬
‫על פי רוב, פולחן האישיות מת יחד עם המנהיג,‬
‫אבל בקוריאה הצפונית,‬ ‫הוא שורד כבר שלושה דורות.‬
‫בעיניי, קוריאה הצפונית היא תאוקרטיה,‬
‫שיוצרת להם הילה של אלים.‬
‫האמונה בהם דומה לאמונה דתית.‬
‫אבל כדי להבין‬ ‫איך הצליחו בני קים לעשות זאת,‬
‫אתה צריך לדעת כמה דברים‬ ‫על תחילתה של השושלת.‬
‫- עובדה 1: קים איל־סונג‬ ‫היה נשיא המדינה הראשון ב־1948 -‬
‫בשנות ה־30 לחייו,‬ ‫קים איל־סונג היה לוחם גרילה אנטי־יפני,‬
‫שהתפרסם בלחימתו למען עצמאות קוריאה.‬
‫אחרי סוף מלחמת העולם השנייה,‬ ‫קוריאה שוחררה.‬
‫חיילי ארה״ב חדרו לקוריאה מן הדרום,‬
‫וחיילי רוסיה חדרו לקוריאה מן הצפון,‬
‫והאיש שברית המועצות הציבה בשלטון בצפון‬ ‫היה קים איל־סונג.‬
‫- עובדה 2: קים איל־סונג למד‬ ‫את סודות השלטון ממדריך מעולה -‬
‫קים איל־סונג למד מן המדריך דברים רבים‬
‫שסטלין עשה כדי לשלוט בברית המועצות.‬
‫אחת משיטותיו להישאר בשלטון‬ ‫הייתה ״טיהורים״ תכופים,‬
‫שבהם המקורבים לשלטון‬ ‫נרצחים או נשלחים לגולאגים,‬
‫או בגלל חשד שהם זוממים לתפוס את השלטון,‬
‫או פשוט למען יראו וייראו,‬ ‫כדי לדאוג שכולם ישמרו על ערנות.‬
‫- עובדה 3: קים איל־סונג פתח במלחמת קוריאה‬ ‫ב־1950, בה נהרגו יותר מ־4 מיליון -‬
‫הצדדים במלחמת קוריאה היו:‬ ‫קוריאה הצפונית וסין בצד אחד,‬
‫קוריאה הדרומית, ארה״ב והאו״ם בצד השני.‬
‫המלחמה נגמרה בתיקו, ונגרם הרס רב.‬
‫הם הגיעו למסקנה שבלחימה קונבנציונלית,‬
‫קוריאה הצפונית לא תוכל לארה״ב,‬
‫ושהם זקוקים למשהו אחר, לגורם הרתעה עליון‬
‫שיבטיח את הישרדותם.‬
‫השגת היעד הצריכה יותר מ־50 שנה,‬
‫וגם רכיב אחד, מלבד אורניום מועשר,‬
‫שהוא נדיר אצל טיפוסים רודניים:‬
‫עבודת צוות.‬
‫אבל אי אפשר להקים משטר נצחי‬ ‫ללא יסודות חזקים,‬
‫ותוכנית לשליטה מוחלטת בציבור.‬
‫הנה הצעד הראשון.‬
‫- שיטה: לבודד את הממלכה -‬
‫הוגה דעות ידוע אמר פעם,‬
‫״נאמנותו של גבר תלויה באופציות שלו״.‬
‫- כריס רוק -‬
‫אז אם אתה רוצה לשלוט לנצח,‬
‫כדאי לך להיות האופציה היחידה.‬
‫קוריאה הצפונית היא דוגמה למדינה שהצליחה‬ ‫לבודד את עמה משאר העולם.‬
‫בקוריאה הצפונית אין גישה למידע.‬
‫בטלוויזיה יש רק ערוץ אחד.‬
‫יש האזנות לטלפונים.‬
‫תושבי קוריאה הצפונית‬ ‫לא יכולים לנוע בחופשיות,‬
‫גם לא בתחומי המדינה.‬
‫ואסור להם לצאת מהמדינה מבלי לקבל רשות.‬
‫והמתכנן המקורי של תוכנית הבידוד הזאת?‬
‫אביה של קוריאה הצפונית, קים איל־סונג.‬
‫לאחר שתפס את השלטון בעזרתו של סטלין,‬
‫הוא משתוקק ליצור רודנות מיוחדת משלו.‬
‫בשנות ה־50 של המאה הקודמת,‬
‫קים איל־סונג החל לחוש חוסר סבלנות‬ ‫תחת ההשפעה הסובייטית,‬
‫וחש בצורך להתנתק ממנה.‬
‫וכך עשה,‬
‫כשיצר אידאולוגיה לאומית חדשה בשם ״ג׳וּצֶ׳ה״.‬
‫- ג׳וּצֶ׳ה -‬
‫״ג׳וּצֶ׳ה״. בתרגום חופשי,‬ ‫אפשר לומר שזו ״הסתמכות עצמית״.‬
‫הוא רצה לומר, למעשה,‬ ‫״נעשה הכול בעצמנו״.‬
‫הקוריאנים התמודדו עם ניסיונות השתלטות‬
‫של כוחות חיצוניים במשך מאות שנים.‬
‫הסינים, היפנים…‬
‫״ג׳וּצֶ׳ה״ נוצרה כדי לאלץ אותם‬ ‫לחשוב על הסתדרות בכוחות עצמם,‬
‫וכדי להפוך את הבדלנות הזאת למקור גאווה.‬
‫לפי עקרונות ג׳וּצֶ׳ה,‬
‫שיתוף פעולה עם אומות אחרות‬ ‫ישמיד את ריבונותה של קוריאה הצפונית,‬
‫ודרכה היחידה של האומה לשרוד‬
‫היא להתאחד תחת המנהיג הגדול,‬ ‫קים איל־סונג.‬
‫אידאולוגיית ג׳וּצֶ׳ה שימשה,‬ ‫באופן אסטרטגי מאוד,‬
‫כדרך להצדיק ולהסביר מדוע הם מבודדים כל כך.‬
‫הבידוד הוא כלי יעיל למניעת תסיסה בציבור‬
‫סביב מצב המדינה.‬
‫אני חושב שפתיחתה של קוריאה הצפונית‬ ‫לזרימת מידע שכזו תהיה הרסנית מאוד.‬
‫אתה רואה? מהלך חכם.‬
‫בידוד האומה הוא צעד חזק‬ ‫לרודנות ממושכת ובריאה.‬
‫אבל אנחנו מכוונים גבוה יותר:‬
‫ליצור משטר שאין לו סוף.‬
‫לשם כך תצטרך תוכנית רציפוּת טובה,‬
‫והתוכנית הזו מאושרת ע״י המדריך.‬
‫- שיטה: הכול נשאר במשפחה -‬
‫שלטון שושלתי הוא טוב למנהיגים,‬
‫והוא טוב גם לקואליציה,‬
‫לתומכים שסביב המנהיג.‬
‫זה עניין של רציפות.‬
‫לחברי הקואליציה יש סיבה להיות נאמנים,‬
‫מפני ש…‬ ‫אפשר לומר שהתפוח לא נופל רחוק מהעץ.‬
‫אבל אצל רודנים מודרניים,‬
‫יצירת שושלת היא משימה קשה,‬
‫שמעטים הצליחו לבצע.‬
‫לא סדאם, עם הבנים שלו, ולא קדאפי.‬
‫מה לגבי ילדיו של סטלין?‬ ‫וסילי, סווטלנה, יקוב, או ארטיום?‬
‫שמעת עליהם פעם? גם אני לא.‬
‫- לא מתאים לרודנות -‬
‫בתור המנהיג העליון של קוריאה,‬
‫פולחן האישיות סביב קים איל־סונג‬ ‫ממשיך לגדול.‬
‫הוא מחליט שהמשטר שלו יהיה היוצא מן הכלל.‬
‫היה לו רעיון לשחזר‬
‫מעין משטר מלוכני מודרני‬
‫שישלוט בקוריאה הצפונית.‬
‫אבל גם במשטרים מלוכניים‬ ‫יש בלגן סביב העברת השלטון בירושה.‬
‫במשפחות המלוכה בתולדות קוריאה,‬
‫לרוב היה מלך עם בנות־זוג מרובות,‬
‫ויורשים פוטנציאליים רבים,‬
‫וכך היה גם במקרה של קים איל־סונג.‬
‫זה מטיל על המנהיג החלטה חשובה מאוד:‬
‫באיזה ילד לבחור.‬
‫היה לו בן, קים פיונג־איל,‬
‫שנחשב כיורש פוטנציאלי.‬
‫הוא היה הבן המועדף,‬
‫בנה של אשתו השנייה של קים איל־סונג,‬
‫שמעמדה היה רם יותר מזה‬ ‫של אשתו הראשונה, שנפטרה.‬
‫הבן הבכור, קים ג׳ונג־איל, נותר בחוץ.‬
‫אך שליטה השני של קוריאה הצפונית לעתיד‬ ‫תכנן תוכניות גדולות.‬
‫אם אתה נולד לתוך המשפחה הזאת,‬ ‫אתה מפתח מגיל צעיר‬
‫תחושה של ״להרוג או להיהרג״,‬ ‫״אדם לאדם זאב״.‬
‫או שכל הכוח בידיך, או שאין לך שום כוח.‬
‫בלי דרגות ביניים.‬
‫כדי להוכיח את כשירותו,‬ ‫קים ג׳ונג־איל יצטרך למצוא את הרגע הנכון,‬
‫ולהותיר רושם.‬
‫- פיונגיאנג, 1966 -‬
‫לאחר ״טיהור״ נוסף של ״בכירים בלתי אמינים״,‬
‫יש לבוס הגדול, קים איל־סונג,‬ ‫כמה משרות לאייש.‬
‫למשל, במשרד התעמולה,‬
‫אשר מופקד על משימתה‬ ‫החשובה ביותר של קוריאה הצפונית:‬
‫להלל את המנהיג הנערץ.‬
‫קים איל־סונג מבקר‬ ‫באולפן הקולנוע של קוריאה הצפונית,‬
‫בחברת בנו בן ה־25, קים ג׳ונג־איל.‬
‫הוא נוזף בעובדי האולפן‬ ‫על סרטי התעמולה הבלתי־יעילים שלהם,‬
‫שמהווים בגידה באומה.‬
‫הוא דוחק בהם לגלות אומץ,‬
‫לחדש את האולפן,‬
‫ולהחזיר עטרה ליושנה.‬
‫כשאף אחד לא מגיב,‬
‫קים ג׳ונג־איל מתנדב‬ ‫להיענות לאתגר שהציב אביו.‬
‫זה אחד מרגעי המפתח‬
‫בעלייתו של קים ג׳ונג־איל.‬
‫בתור בן טוב ואחראי,‬
‫בעת צרה,‬
‫הוא התנדב באומץ, חרף גילו הצעיר.‬
‫קים ג׳ונג־איל ממונה מיד‬ ‫לתפקיד מנהל התרבות והאומנות,‬
‫ומתחיל בהפקת הסרט ״ים של דם״,‬
‫הפקה אפּית בנושא‬ ‫קוריאה הצפונית הבלתי־תלויה.‬
‫בסרט, משפחה בשנות ה־30‬ ‫נאנקת תחת הכיבוש היפני,‬
‫אך לבסוף משיבה מלחמה בגבורה.‬
‫הסרט היה מבוסס על סיפור מאת…‬
‫קים איל־סונג עצמו.‬
‫הוא הוקרן וזכה לשבחי הביקורת.‬
‫תוך שנתיים, קים ג׳ונג־איל‬ ‫כבר עמד בראש משרד התעמולה כולו,‬
‫ויצא למסעו, מילד אבוד ליורש עצר מיועד.‬
‫ב־1974, למרות שעלה לשלטון‬ ‫רק 20 שנה מאוחר יותר,‬
‫מועבר למפלגה מסר ש…‬ ‫״כן, הוא האיש.״‬
‫מלכותו של קים ג׳ונג־איל היא נצחית.‬
‫בקצרה, הוא גלגול של נשמה מלכותית.‬
‫בכך שביסס את שלטונו ובחר ביורשו,‬
‫קים איל־סונג עשה את שלו‬ ‫כדי להכין את השושלת להצלחה.‬
‫אך בטרם יעלה המחליף לבמה,‬
‫קים ג׳ונג־איל יצטרך לתכנן בעצמו מסלול‬
‫להרחבת העסק המשפחתי.‬
‫וכשאין לך הסיוע הדרוש,‬
‫לפעמים אתה צריך לקחת את העניינים לידיים.‬
‫- שיטה: לחטוף אנשים -‬
‫קים ג׳ונג־איל הפך את שיטת החטיפות‬
‫לכלי מדיני,‬ ‫ולא התבייש להשתמש בו למטרותיו האישיות,‬
‫בכל פעם שהחליט שהוא זקוק למישהו,‬ ‫מסיבה כלשהי, ברחבי המדינה.‬
‫קים ג׳ונג־איל רצה‬ ‫שהמרגלים שלו ידברו יפנית,‬
‫ולשם כך, חטף אזרחים יפניים.‬
‫במקרים מסוימים, הם פשוט נחטפו בחוף הים,‬
‫והועלמו.‬
‫ובמשך שנים,‬
‫לקרוביהם לא היה מושג‬ ‫שהם נמצאים בקוריאה הצפונית.‬
‫אבל בעיני קים ג׳ונג־איל,‬ ‫הכוכב העולה בשמי הקולנוע הצפון־קוריאני,‬
‫המדינה סבלה מבעיית כוח אדם מטרידה.‬
‫בשנות ה־70, קים ג׳ונג־איל הפיק סרטים‬ ‫שזכו להצלחה בקוריאה הצפונית,‬
‫אבל היו מושא ללעג ברחבי העולם.‬
‫קים ג׳ונג־איל הבין‬
‫שכל צורות השלטון מבוססות על סיפורים,‬
‫ושאהבתו לסיפור סיפורים ועלילות‬
‫יכולה לשמש ככלי לביסוס המשטר ולהנצחתו.‬
‫בתקווה לפצח את סודות הוליווד,‬
‫קים צפה בסרטים בימים ובלילות.‬
‫הוא הקים מערכת ענקית, חובקת עולם,‬ ‫של סרטים פיראטיים,‬
‫שסיפקה לו עותק של כל סרט חדש שיצא,‬ ‫עם כתוביות, מוכן לצפייה.‬
‫והוא שמר את כל הסרטים האלה‬ ‫בבניין בפיונגיאנג שלאיש אין גישה אליו.‬
‫אך עד מהרה, קים ג׳ונג־איל‬ ‫הבין מה הבעיה הגדולה ביותר שלו:‬
‫בשביל לעשות סרטים מובילים,‬ ‫צריך כוכבים מובילים.‬
‫אז באיזו שיטה מדובר, אמרנו?‬
‫נכון… חטיפה.‬
‫עכשיו נותרה רק השאלה: את מי לחטוף?‬
‫קים ג׳ונג־איל ארגן את חטיפתה של אחת‬ ‫השחקניות האהובות ביותר בקוריאה הדרומית,‬
‫צ׳וי און־הוי, בהונג קונג,‬
‫ופיתה איכשהו את בעלה לשעבר,‬ ‫במאי הקולנוע המוערך שין סאנג־אוק,‬
‫לחפש אותה,‬
‫ואז הם חטפו גם אותו.‬
‫הוא כלא אותם, בנפרד,‬
‫במשך חמש או שש שנים, עד ששבר את רוחם,‬
‫ואז הפגיש ביניהם שוב.‬
‫הוא הודיע לציבור שהם הצטרפו בשמחה‬ ‫לרפובליקה העממית של קוריאה הצפונית.‬
‫בשלוש השנים שלאחר מכן,‬ ‫שין וצ׳וי יצרו 17 סרטים,‬
‫תחת עינו הפקוחה של קים ג׳ונג־איל.‬
‫הוא הכריח אותם, למעשה,‬ ‫ליצור תעשיית קולנוע בקוריאה הצפונית.‬
‫סרטיו של שין היו חייבים להתאים‬ ‫למטרות התעמולה של קים,‬
‫אבל הרשו לו גם לכופף את הכללים מעט,‬
‫וזה דווקא הגביר את כוחו של קים,‬
‫מפני שעכשיו הייתה לציבור‬ ‫סיבה לרצות לצפות בסרטים האלה.‬
‫הם לא דמו לשום דבר שהם ראו במשך 40 שנה.‬
‫ובכל זאת, הם שירתו את המטרה‬ ‫של פיתוח הנרטיב הלאומי.‬
‫אבל יש לקים ג׳ונג־איל,‬ ‫שעודנו היורש המיועד, בעיה:‬
‫הנרטיב הלאומי מבוסס עדיין על אביו,‬
‫המנהיג הנשגב, הנצחי,‬ ‫שעודנו חי, קים איל־סונג.‬
‫חתיכת אתגר.‬
‫איך תשכנע את הציבור‬ ‫שאתה ראוי לבוא במקום אל?‬
‫- שיטה: לבסס את אלוהותך -‬
‫איזה מסכן קים ג׳ונג־איל.‬
‫הוא מצטיין כל כך בפיתוח‬ ‫פולחן האישיות סביב אביו,‬
‫שלא נשאר לו זמן‬ ‫לפתח פולחן אישיות סביב עצמו.‬
‫- 1981, 13 שנה לפני עלייתו לשלטון -‬
‫קים ג׳ונג־איל לא היה טיפוס‬ ‫עממי, חברותי וכריזמטי, כמו אביו.‬
‫הוא היה בדרך כלל מאחורי הקלעים.‬
‫קים ג׳ונג־איל היה צריך‬ ‫ליצור לקוריאה הצפונית נרטיב‬
‫שהולך מעבר למנהיג הראשון שלה,‬
‫שייתן לו לגיטימציה.‬
‫והתוכנית הזו החלה כאן,‬ ‫במקום המקודש ביותר בקוריאה הצפונית:‬
‫ההר פַּאֶקְטוּ.‬
‫האגדה מספרת שכאן נולדה התרבות הקוריאנית,‬
‫עם לידתו של המלך־האל, דנגון.‬
‫אצל בני קים,‬
‫חלק גדול מאוד מהסיפור המשפחתי שלהם‬ ‫בנוי סביב ההר פַּאֶקְטוּ.‬
‫לפי הביוגרפיה הרשמית של קים איל־סונג,‬ ‫לפני שארצו השיגה את עצמאותה,‬
‫כוחותיו נלחמו ביפנים‬ ‫ממחנה על מורדות ההר,‬
‫אם כי, לדברי רוב המומחים,‬ ‫זה קרה 300 ק״מ משם, במנצ׳וריה.‬
‫כדי לחזק את טענתו לכתר,‬
‫קים ג׳ונג־איל‬ ‫הוסיף את עצמו למיתוס המשפחתי.‬
‫קים ג׳ונג־איל נולד ב־1941 ברוסיה,‬
‫אבל אסור להגיד את זה,‬ ‫כי הוא חייב להיות בן המקום,‬
‫ולכן, לפי הגרסה המשוכתבת,‬ ‫הוא נולד על ההר פַּאֶקְטוּ.‬
‫בגרסה הרשמית,‬
‫שהופצה בכלי התקשורת,‬ ‫בספרים, בשירים, ובחומרי הלימוד,‬
‫סנונית שירדה מן השמיים‬ ‫בישרה את לידתו של קים ג׳ונג־איל.‬
‫ענני הגשם התפזרו, וברקיע התגלתה‬ ‫קשת כפולה שכמוה לא נראתה מעולם.‬
‫כוכב חדש הופיע בשמיים.‬
‫חייליו של קים איל־סונג התרגשו כל כך‬
‫שהם פצחו בשיר מרוב אושר.‬
‫אבל למה להסתפק בזה?‬
‫כשקים ג׳ונג־איל עלה לשלטון,‬
‫הוא הורה לאנשיו לשכתב‬ ‫את סיפור חייו המתמשך.‬
‫היה לו חשוב מאוד להיראות‬ ‫כבעל כוחות על־אנושיים.‬
‫אז בהדרגה,‬ ‫הסיפורים נהיו מטורפים יותר ויותר.‬
‫ממשלת קוריאה הצפונית‬ ‫החלה להפיץ לתקשורת‬
‫״עובדות״ חשובות על המנהיג העולה.‬
‫למשל, שהוא למד ללכת בגיל שלושה שבועות,‬ ‫ולדבר בגיל שמונה שבועות.‬
‫שהוא מסוגל לשלוט במזג האוויר.‬
‫שברוב גאונותו, הוא כתב 1,500 ספרים.‬
‫שבפעם הראשונה ששיחק גולף,‬ ‫הוא קלע לגומה בחבטה אחת 11 פעמים.‬
‫שהוא כזה פרט פיזיולוגי מושלם,‬
‫שגופו אינו פולט פסולת משום סוג,‬
‫ושמשום כך, אין לו צורך בבית שימוש.‬
‫ובתור מתנה אחרונה למין האנושי,‬
‫הוא גם המציא את ההמבורגר.‬
‫צחוק צחוק, אבל בעזרת המדריך,‬ ‫תמיד יש שיטה מאחורי הטירוף.‬
‫מטרתה של המיתולוגיה הזאת‬ ‫היא לחזק את הרעיון‬
‫שיש לקים ג׳ונג־איל‬ ‫זכות שמיימית להיות בשלטון.‬
‫כשחושבים על זה מנקודת מבט הגיונית,‬
‫זה חסר כל היגיון,‬ ‫אבל בעיני הצפון־קוריאנים,‬
‫זה לא עניין של היגיון אלא של אמונה.‬
‫בעקבות מחלתו של קים איל־סונג,‬
‫ועם התקרבותו של קים ג׳ונג־איל‬ ‫לרגע הגורלי שלו,‬
‫האמונה הזו עומדת למבחן.‬
‫- הרעב פורץ בקוריאה הצפונית -‬
‫בשנות ה־90, לא שיחק להם המזל.‬
‫היבולים לא עלו יפה, כשלים בניהול…‬ ‫זו הייתה סערה מושלמת,‬
‫שגרמה לקריסת המערכת והובילה לרעב נרחב.‬
‫רק זה חסר לך‬
‫כשאתה מנסה לבסס את השושלת שלך.‬
‫אבל ההבדל בין רודן אגדי לבין לוזר‬
‫הוא שהוא לא נותן לבעיות להרוס לו.‬
‫- שיטה: לתת לאנשים לגווע -‬
‫כשאתה מנסה לשלוט לנצח,‬
‫לרעב יש יתרונות.‬
‫אנשים עניים, רעבים ומבודדים‬ ‫אינם מהווים איום.‬
‫אנשים שגוועים ברעב‬ ‫לא יאכילו אנשים שמורדים נגד הממשלה.‬
‫הם חלשים מכדי להשיב מלחמה.‬
‫זו מציאות עצובה, אבל הרעבה היא אפקטיבית.‬
‫תרצה או לא תרצה,‬ ‫התוצאות מדברות בעד עצמן.‬
‫סטלין ניצל את הרעב הקטלני באוקראינה‬
‫כדי למחוק כל מחשבה על עצמאות,‬
‫ולשמור על שלמותה של ברית המועצות.‬
‫עשרות מיליוני מתים בסין כתוצאה‬ ‫מ״הקפיצה הגדולה קדימה״ של מאו דזה־דונג‬
‫לא הרפו את אחיזתו במדינה.‬
‫ורודן אתיופיה, מנגיסטו היילה מריאם,‬
‫שרד את הרעב ההרסני‬ ‫שהתחולל בארצו בתחילת שנות ה־80,‬
‫ונשאר בשלטון שמונה שנים נוספות.‬
‫בני משפחת קים מעולם לא הצליחו‬ ‫להאכיל את העם,‬
‫למרות המיתולוגיה שהם יצרו,‬
‫לפיה הם עשו זאת לבדם.‬
‫קוריאה הצפונית הסתמכה‬ ‫במשך עשרות שנים על ״המטרייה הסובייטית״‬
‫כמקור לאספקה.‬
‫אבל בשנות ה־90 המוקדמות,‬ ‫ברית המועצות קרסה,‬
‫והכלכלה של קוריאה הצפונית קרסה בעקבותיה.‬
‫זה גרם לאפקט דומינו.‬
‫טרגדיה רדפה טרגדיה.‬
‫מאות אלפי צפון־קוריאנים רעבו למוות,‬
‫ואלה אומדנים שמרניים.‬ ‫המספר כנראה גבוה בהרבה.‬
‫הייתי אומרת שהתקופה הזו הייתה שפל המדרגה.‬
‫אז, מן הסתם, דווקא ברגע הזה,‬
‫מנהיגה הראשון של קוריאה הצפונית,‬ ‫שנראה כבן־אלמוות, קים איל־סונג,‬
‫החליט סוף סוף ״להחזיר ציוד״.‬
‫מותו של קים איל־סונג ב־1994,‬ ‫בעיני רוב תושבי קוריאה הצפונית,‬
‫היה האסון הנורא מכול.‬
‫ראית אנשים באבל.‬
‫לא סתם באבל. זה היה כאילו המשיח מת.‬
‫וגרוע מכך: לנגד עיניו,‬ ‫חלומו של קים ג׳ונג־איל על שושלת נצחית‬
‫תלוי על בלימה.‬
‫איך אפשר לשרוד פוליטית‬ ‫אחרי מותם של מיליוני אזרחים,‬
‫כשאין מה לאכול?‬
‫קים ג׳ונג־איל חוזר לספר סיפורים.‬
‫הוא היה חייב לבסס את הרעיון‬
‫שהמדינה נמצאת בסכנת תקיפה מצד ארה״ב.‬
‫אז הוא התחבר שוב למלחמת קוריאה,‬
‫והחזיר אותה להווה.‬
‫ומדינה חייבת להיות מלוכדת בשעת מלחמה.‬
‫הוא יצא במסעות תעמולה שאמרו לאנשים,‬
‫״תחליטו לאכול רק ארוחה‬ ‫אחת או שתיים ביום,‬
‫לזכר קים איל־סונג ולוחמי הגרילה״.‬
‫לעודד הקרבה זה חלק מהתפקיד.‬
‫מה אתה עושה בזמנך הפנוי? זה עניינך הפרטי.‬
‫קים ג׳ונג־איל אהב דברים מוגזמים ויקרים.‬
‫הוא הוציא, כמדומני,‬ ‫יותר מ־800 אלף דולר בשנה‬
‫רק על קוניאק.‬
‫אז בזמן שפשוטי העם, לפי דיווחים,‬ ‫מכרו בשר תינוקות בשווקים,‬
‫לקים ג׳ונג־איל יש וילות רבות, שפים פרטיים,‬
‫והוא מייבא משקאות אלכוהוליים בטונות.‬
‫הוא חי חיי יוקרה שאין כדוגמתם,‬
‫הוא וחבורה קטנה שסביבו,‬
‫ובינתיים, בני עמו מתים ברעב.‬
‫אך למרות כישרונו של ״המנהיג היקר״‬ ‫להפיק תועלת מן הרעב,‬
‫המשטר הנצחי של משפחת קים‬ ‫עדיין לא לגמרי יציב.‬
‫כולם אמרו שקים ג׳ונג־איל חסר ניסיון,‬
‫פחות כריזמטי, פחות ״אלוהי״ מאביו,‬
‫ושבמוקדם או במאוחר,‬
‫הוא יקרוס והמשטר יקרוס.‬
‫אבל קים ג׳ונג־איל עומד‬ ‫להוכיח שהמפקפקים טעו,‬
‫בעזרת השיטה הסופית‬ ‫וההרסנית ביותר במדריך,‬
‫שיכולה להפוך אומה גוועת‬ ‫לכוח שאי אפשר לעמוד בפניו.‬
‫- שיטה: האופציה הגרעינית -‬
‫אמת עצובה על ההפיכה לרודן היא ש…‬
‫יש סיכוי סביר שבאחד הימים‬ ‫תיאלץ להיתקל באיזה זר חטטן‬
‫שיחשוב שהעולם יהיה מקום טוב יותר בלעדיך.‬
‫איבדנו הרבה שמות גדולים בדרך הזו.‬
‫למשל סדאם חוסיין,‬ ‫שהודח בפלישה בהנהגת ארה״ב ב־2003,‬
‫נתפס בידי כוחות אמריקאיים,‬ ‫והוצא להורג שלוש שנים מאוחר יותר.‬
‫שלטונו של אדולף היטלר הסתיים‬ ‫כשבעלות הברית כיתרו את ברלין ב־1945,‬
‫מה שאילץ את הפיהרר שירד מגדולתו‬ ‫להתאבד בתוך הבונקר שלו.‬
‫ובל נשכח את מועמר קדאפי,‬
‫שמת, עם קצת עזרה‬ ‫מקמפיין הפצצות של נאט״ו, ב־2011.‬
‫כדי שלא יקרה לך מה שקרה להם,‬
‫רק גורם ההרתעה העליון‬ ‫יכול לעשות את העבודה.‬
‫בני שושלת קים קוראים לנשק הגרעיני שלהם‬ ‫״החרב היקרה״.‬
‫היא תגן עליהם.‬
‫הנשק הגרעיני משחק תפקיד חשוב מאוד‬
‫באסטרטגיה לשמירה‬ ‫על שלמותה של קוריאה הצפונית,‬
‫כאשר משפחת קים בראשה.‬
‫טוב. אז איך אפשר להפוך למעצמה גרעינית?‬
‫בתור התחלה,‬ ‫אתה צריך מדענים ברמה עולמית,‬
‫כמה מאות קילוגרמים של אורניום,‬
‫מתקן העשרה,‬
‫והרבה מאוד כסף.‬
‫נשמע פשוט? זה לא.‬
‫כדי לייצר נשק גרעיני, אתה צריך להעביר את‬ ‫האורניום שלך דרך אלפי צנטריפוגות מיוחדות‬
‫שנמצאות תחת פיקוח קפדני, מסיבות מובנות.‬
‫התהליך נמשך חודשים,‬ ‫ועלול להתעכב במקרה של תאונות.‬
‫או חבלה.‬
‫אתה צריך גם למצוא שיטת שיגור.‬
‫אתה יכול לנסות להטיל פצצות ממטוסים,‬
‫לירות טילים לטווח קצר,‬
‫להשתמש בצוללות,‬
‫או, השיטה המועדפת על מעצמות־העל:‬
‫טילים בליסטיים בין־יבשתיים.‬
‫וכדי לוודא שהנשק שלך יעיל,‬
‫תצטרך לערוך כמה ניסויים.‬
‫העולם בוודאי ישים לב לזה,‬
‫ויעשה הכול כדי לעצור בעדך‬ ‫לפני שהתוכנית שלך תגיע לשלב המבצעי.‬
‫המרוץ החל.‬
‫כמו כל דבר בקוריאה הצפונית,‬
‫השאיפות הגרעיניות של בני קים‬ ‫הן עניין משפחתי.‬
‫לפני מותו של קים איל־סונג,‬
‫הוא החל לאגור חומרים גרעיניים.‬
‫זה הצעד הראשון.‬
‫אבל אחרי כמעט ארבעה עשורים‬ ‫של מחקר ופיתוח,‬
‫התוכנית טרם הגשימה את מטרתה.‬
‫כשהוא מת, לא היה להם נשק גרעיני.‬
‫אז קים ג׳ונג־איל ירש למעשה‬
‫את תוכנית הגרעין שאביו ייסד.‬
‫קים ג׳ונג־איל נחוש להגשים‬ ‫את חלומות הגרעין של אביו.‬
‫אבל, כשכלכלתה של קוריאה הצפונית במשבר,‬
‫אין לו הרבה כסף לבזבוזים,‬
‫אז הוא נאלץ לגלות רוח יזמית.‬
‫קוריאה הצפונית הצליחה לממן‬ ‫את תוכנית הגרעין הזאת‬
‫באמצעות סחר לא חוקי.‬
‫מוצרים מזויפים, סמים,‬ ‫הברחות, הלבנת כספים.‬
‫כל שיטה לא־חוקית שתרצה,‬ ‫קוריאה הצפונית עסקה בה.‬
‫ב־2009, קים ג׳ונג־איל הגיע לצעד השני.‬
‫קוריאה הצפונית ערכה ניסוי גרעיני‬ ‫תת־קרקעי מוצלח,‬
‫וגם שיגרה כמה טילים שנחתו במים בקרבת יפן.‬
‫אך אויבתה הגדולה של המשפחה במערב, אמריקה,‬
‫עדיין לא בהישג ידה.‬
‫השקענו זמן רב, בתקופת ממשל קלינטון,‬
‫בניסיון להבין מה הצפון־קוריאנים עושים.‬
‫קים דה־ג׳ונג, נשיא קוריאה הדרומית,‬
‫אמר לי, ״האיש הזה לא מטורף.‬
‫הוא חכם מאוד,‬ ‫ואתם צריכים לראות אותו מנקודת המבט הזאת״.‬
‫אבל אם נבחן מה בדיוק חשב קים ג׳ונג־איל,‬
‫הוא היה מוכרח להשיג נשק גרעיני‬
‫בתור דרך לשמור על המדינה,‬
‫וזה נמשך עד 2011, כשהוא מת.‬
‫- פיונגיאנג‬ ‫דצמבר 2011 -‬
‫תחת סופת שלגים כבדה,‬ ‫אלפי צפון־קוריאנים‬
‫נפרדים בפעם האחרונה מקים ג׳ונג־איל.‬
‫שיירת הלוויה נושאת את ארונו‬ ‫של ״המנהיג היקר״.‬
‫אבל זה מה שיפה במשטר נצחי:‬
‫המוות הוא רק מהמורה קלה.‬
‫הגיע זמנו של בנו של קים ג׳ונג־איל,‬ ‫קים ג׳ונג־און, להמשיך את השושלת.‬
‫כשקים ג׳ונג־און תופס את השלטון,‬
‫הוא מאיץ את הניסויים הגרעיניים,‬
‫ואת הניסויים בטכנולוגיות‬ ‫טילים בין־יבשתיים.‬
‫ו־64 שנים לאחר סוף מלחמת קוריאה,‬
‫קים ג׳ונג־און משלים סוף סוף את המשימה.‬
‫ב־2017, הם ערכו ניסויים גרעיניים,‬
‫וטענו שמדובר בפצצת מימן‬ ‫שמסוגלת להגיע לארה״ב.‬
‫סבא היה מתגאה כל כך.‬
‫משטר הנצח שהוא בנה‬ ‫מחזיק ברשת הביטחון האולטימטיבית.‬
‫קוריאה הצפונית היא מעצמה גרעינית.‬
‫זה נותן להם את הכלים שמאפשרים למשפחת קים‬
‫להמשיך ולקיים את הכוח שלהם,‬
‫את הסמכות ואת הרציפות שלהם, גם בעתיד.‬
‫השיטה ממשיכה להתקיים.‬
‫אולי זה מה ששונה בדיקטטורה הזאת:‬
‫היא פשוט מסרבת למות.‬
‫דיקטטורת ״המנהיג היקר״ חיה וקיימת.‬
‫הנה לך. פשוט מאוד.‬
‫כשהמדריך הזה בידיך,‬
‫אתה יכול להפוך‬ ‫מדלפון מנודה לשליט אבסולוטי,‬
‫לרמוס כל יריב שעומד בדרכך,‬
‫לשלוט בבני עמך, פיזית ומנטלית,‬
‫לכונן את החברה המושלמת שלך,‬
‫ובעזרת הנשק האולטימטיבי,‬ ‫להישאר בשלטון לנצח.‬
‫בחייך… מה עומד בדרכך?‬
‫איזה מין אדם יכול להיות רודן?‬
‫אתן לך תשובה מדכאת מאוד:‬
‫כל אחד יכול להיות רודן.‬
‫מוכן לנסות בעצמך?‬
‫תרגום כתוביות: יניב אידלשטיין ‬